ကြက်ဆီထမင်း

ကြက်ဆီထမင်း သည် ကြက်ရင်ပုံသားနှင့် အဆာပလာဖြင့် နယ်ထားသော ဆီထမင်းတို့ ပါဝင်သော စားသောက်ဖွယ်ရာဖြစ်သည်။ ငရုတ်ဆော့နှင့် သခွားသီးလည်း ရံဖန်ရံခါ ပါဝင်သည်။

အဓိက ပါဝင်ပစ္စည်းများမှာ ကြက်ရင်ပုံ၊ ဆန်တို့ ဖြစ်ပြီး အခြားပါဝင်ပစ္စည်းများမှာ ကြက်သွန်ဖြူ၊ ဂျင်း၊ ဆား၊ ပဲငပိ၊ ပဲငံပြာရည်၊ ငရုတ်သီးစိမ်း၊ သခွားသီးနှင့် နံနံပင်တို့ ဖြစ်သည်။

စင်္ကာပူကြက်ဆီထမင်း
စင်္ကာပူနာမည်ကြီး အစားအစာတခုဖြစ်သော ဟိုင်နန်ကြက်ဆီထမင်း ဖြစ်သည်။ မူလဟိုင်နန်ကျွန်းဒေသ အစားအစာဖြစ်သော်လည်း စင်္ကာပူ၊ မလေးရှား၊ ဗီယက်နမ်၊ ထိုင်းနိုင်ငံများတွင် လူကြိုက်များသည့် ကြက်ဆီထမင်းလည်း ဖြစ်သည်။ ဂျင်း၊ကြက်သွန်ဖြူ၊ ကြက်ပြုတ်ရည်နှင့် ဆီအနည်းငယ်ကိုသာ အသုံးပြုသည်။ 

အစားအစာ